
R E F E R A T   DE   A P R O B A R E
pentru revocarea Hotărârii Consiliului Local nr. 13/2022 privind actualizarea inventarului bunurilor care alcătuiesc domeniul privat al Municipiului Brad


Art. 13 lit. a) din Legea nr. 24/2000 privind normele de tehnică legislativă pentru elaborarea actelor normative stabilește că actele normative trebuie corelate cu prevederile altor acte normative de nivel superior sau de același nivel cu care se află în conexiune.   
Din analiza reglementărilor cuprinse în H.C.L. nr. 13/2022 privind actualizarea inventarului bunurilor care alcătuiesc domeniul privat al Municipiului Brad, rezultă că ar putea apărea unele neconcordanțe cu alte acte normative precum Legea nr. 18/1991 a fondului funciar și ale Ordonanței Guvernului nr. 43/1997 privind regimul juridic al drumurilor.   
În scopul evitării unor interpretări confuze asupra prevederilor acestui act administrativ, considerăm că se impune revocarea hotărârii Consiliului Local al nr. 13/2022.
Ținând cont de prevederile art. 139 alin. (1), art. 196 alin. (1) lit. a) și                art. 197 din O.U.G. nr. 57/2019 privind Codul administrativ, cu modificările și completările ulterioare, precum și de Referatul nr.... al Biroului Administrarea Domeniului Public și Privat, prin care se face cunoscut faptul că această hotărâre de consiliu nu a produs efecte juridice, am inițiat prezentul proiect de hotărâre prin care am propus revocarea hotărârii Consiliului Local al nr. 13/2022.
În contextul celor de mai sus supun spre dezbatere Consiliului Local al Municipiului Brad proiectul de hotărâre în forma prezentată.
Invoc în susţinerea propunerii mele prevederile Legii nr. 24/2000 privind Normele de tehnică legislativă pentru elaborarea actelor normative, cu modificările și completările ulterioare, precum și ale art. 129 alin. 1 și alin. 14 din O.U.G. nr. 57/2019 privind Codul administrativ, cu modificările și completările ulterioare.

